Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 651/13/4402	Levice, 22.11.2013
EEČ : 2-31-148-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek l Trestného zákona, ktorého sa dopustil na tom skutkovom základe, že hoci mu z ustanovenia § 62 a nasl. Zákona o rodine 
 č. 36/2005 Z.z. v znení neskorších zmien vyplýva povinnosť vyživovať svoje maloleté dieťa - XXXXX narodeného 3.1.2000, bytom XXXXX, XXXXX, okres Levice a táto povinnosť mu bola deklarovaná aj rozsudkom Okresného súdu v Leviciach sp. zn. 6C 193/00 zo dňa 30.11.2000, právoplatným dňa 6.2.2001, ktorým bol maloletý Kevin XXXXX zverený do výchovy a opatery matky maloletého XXXXX,  bytom XXXXX, ul. XXXXX a otec dieťaťa XXXXX bol zaviazaný prispievať na jeho výživu sumou 300,- Sk /9,96 €/ mesačne a  rozsudkom Okresného súdu v Leviciach sp. zn. 11P/22/2011 zo dňa 14.6.2012, právoplatným dňa 4.12.2012, ktorým bola schválená dohoda rodičov s tým, že otec dieťaťa bol zaviazaný prispievať na jeho výživu sumou 50,- € mesačne,  vždy do 25. dňa toho ktorého mesiaca vopred k rukám matky dieťaťa XXXXX, bytom XXXXX, ul. XXXXX počnúc dňom právoplatnosti rozsudku, túto povinnosť si riadne neplnil od mesiaca apríl 2013 do júla 2013 a od mesiaca september 2013 až október 2013, čím takto mu vznikol dlh na výživnom vo výške 300,- €,

lebo zanikla trestnosť činu

Odôvodnenie:
Poverený príslušník PZ Okresného riaditeľstva PZ, Odboru poriadkovej polície Obvodného oddelenia PZ v Šahách uznesením sp. zn. ORP-869/SA-LV-2013 zo dňa 8.10.2013 podľa § 199 odsek l Trestného poriadku začal trestné stíhanie a súčasne podľa § 206 odsek l Trestného poriadku vzniesol obvinenie XXXXX za prečin zanedbania povinnej výživy podľa § 207 odsek l Trestného zákona na tom skutkovom základe, ako je uvedené vo výrokovej časti tohto uznesenia.
	Zo zadovážených dôkazov, najmä z rozsudku Okresného súdu v Leviciach sp. zn. 6C 193/00 zo dňa 30.11.2000, právoplatným dňa 6.2.2001 bol maloletý Kevin XXXXX na obdobie po rozvode manželov zverený do výchovy a opatery matky dieťaťa XXXXX,  bytom XXXXX, ul. XXXXX a otec dieťaťa XXXXX bol zaviazaný platiť výživné v sume 300,- Sk mesačne, vždy do 20. dňa toho ktorého mesiaca vopred, počnúc dňom právoplatnosti rozsudku. Následne rozsudkom Okresného súdu v Leviciach sp. zn. 11P/22/2011 zo dňa 14.6.2012, právoplatným dňa 4.12.2012 bola schválená rodičovská dohoda s tým, že otec dieťaťa XXXXX bol zaviazaný prispievať na jeho výživu sumou 50,- € mesačne, počnúc dňom 1.4.2011, vždy do 25. dňa toho ktorého mesiaca vopred k rukám matky dieťaťa XXXXX počnúc dňom právoplatnosti rozsudku.  
	Z výpovede matky dieťa XXXXX vyplýva, že otec dieťaťa XXXXX si svoju vyživovaciu povinnosť na svojho maloletého syna Kevina riadne neplnil a to v mesiaci apríl, máj, jún, júl, september a október 2013 a takto dlhoval na bežnom výživnom celkom 300,- €. Ďalej uviedla, že otec dieťaťa  jej dňa 7.10.2013 a 28.10.2013 zaplatil celkom 310,- €, čo predstavuje celú sumu zameškaného bežného výživného za vyššie uvedené obdobie. 
Táto skutočnosť je preukázaná aj fotokópiami poštových poukazov zo 7.10.2013 pod. č. 10264, ktorým uhradil 140,- € a zo dňa 28.10.2013 pod. č. 50046, ktorým uhradil 170,- €.
Obvinený XXXXX sa k trestnej činnosti kladenej mu za vinu v plnom rozsahu priznal a uviedol, že výživné si neplnil riadne a včas preto, že je dlhšiu bez pracovného pomeru, avšak sa bude snažiť výživné si naďalej riadne plniť. Tiež potvrdil, že celé zaostalé bežné výživné zaplatil dňa 7.10.2013 a 28.10.2013 v celkovej výške 310,- €.
Podľa § 86 odsek l písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek l písmeno h/ Trestného poriadku prokurátor zastaví trestné stíhanie, ak zanikla trestnosť činu.
	Keďže dokazovaním bolo preukázané, že obvinený XXXXX si dodatočne splnil vyživovaciu povinnosť tým, že uhradil celé dlžné bežné výživné, zanikla trestnosť činu zanedbania povinnej výživy podľa § 207 odsek l Trestného zákona v zmysle vyššie uvedených ustanovení, a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Angletová
prokurátorka